
Okresný súd Stará Ľubovňa 1T/39/2025 8525010225 19. 09. 2025 JUDr. Erik Uhlár ECLI:SK:OSSL:2025:8525010225.2
TRESTNÝ ROZKAZ V MENE SLOVENSKEJ REPUBLIKY Okresný súd Stará Ľubovňa, samosudca JUDr. Erik Uhlár, vydáva dňa 19. septembra 2025 v Starej Ľubovni, podľa § 353 Trestného poriadku, tento rozhodol: Obvinený A. B., nar. XX.X.XXXX v C. D., trvale bytom E. XX, F. C. D., v súčasnosti vo väzbe v ÚVV a ÚVTOS Prešov, je vinný, že dňa 8.8.2025 v čase okolo 21:26 hod. pod vplyvom alkoholu v množstve 1,05 mg etanolu na liter vydýchnutého vzduchu, čo predstavuje 2,19 promile alkoholu v krvi, viedol osobné motorové vozidlo zn. OPEL ZAFIRA, EČV: C., v smere od obce Lomnička v meste Podolínec, okres Stará Ľubovňa, kde bol na ulici Terézie Vansovej pri prevádzke Polyform II zastavený a kontrolovaný hliadkou Obvodného oddelenia Policajného zboru Podolínec, počas ktorej kontroly bola u neho v čase o 21:26 hod. vykonaná dychová skúška na alkohol elektronickým meračom AlcoQuant 6020 plus, evidenčné číslo A410178, pri ktorej bolo zistené, že obvinený je pod vplyvom alkoholu vo vyššie uvedenom množstve, teda vykonával v stave vylučujúcom spôsobilosť, ktorý si privodil vplyvom návykovej látky, činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, čím
spáchal
prečin ohrozenia pod vplyvom návykovej látky podľa § 289 ods. 1 Trestného zákona. Za
to
mu súd
ukladá:
Podľa § 289 ods. 1 Trestného zákona, s prihliadnutím podľa § 38 ods. 2 Trestného zákona na zistenie poľahčujúcej okolnosti podľa § 36 písm. l/ Trestného zákona a priťažujúcej okolnosti podľa § 37 písm. m/ Trestného zákona, trest odňatia slobody na 4 /štyri/ mesiace nepodmienečne. Podľa § 48 ods. 2 písm. b/ Trestného zákona, súd obvineného na výkon uloženého trestu odňatia slobody zaraďuje do ústavu na výkon trestu odňatia slobody so stredným stupňom stráženia. Podľa § 61 ods. 1, ods. 2, ods. 3, ods. 7 Trestného zákona, za použitia § 7b ods. 2 Trestného zákona, súd obvinenému ukladá trest zákazu činnosti viesť motorové vozidlá každého druhu na 68 /šesťdesiatosem/ mesiacov.
Poučenie: Proti tomuto trestnému rozkazu môžu obvinený, osoby, ktoré sú oprávnené podať v jeho prospech odvolanie, ako aj prokurátor, podať do 8 dní od jeho doručenia na tunajšom súde písomne odpor. V prospech obvineného môžu podať odpor jeho príbuzní v priamom rade, jeho súrodenci, osvojiteľ, osvojenec, manžel a druh, avšak nie proti vôli obvineného; lehota na podanie odporu im končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Prokurátor môže podať odpor aj v prospech obvineného, a to i proti vôli obvineného. Obvinený a osoby, ktoré sú oprávnené podať v jeho prospech odvolanie, poškodený, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až do vtedy, kým prokurátor neprednesie na hlavnom pojednávaní obžalobu, po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak proti trestnému rozkazu podala oprávnená osoba podľa odseku 1 v lehote odpor, samosudca rozhodne podľa § 241 ods. 1 písm. j/ o prijatí obžaloby a nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu obsiahnutými v trestnom rozkaze. Inak sa trestný rozkaz stane právoplatným a vykonateľným podľa § 356. Proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody a samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. Trestný rozkaz sa stane právoplatným a vykonateľným ak odpor nebol podaný, uplynutím lehoty na jeho podanie; ak odpor bol vzatý späť, dňom jeho späťvzatia; ak sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor.

